Publication: Magyar Közlöny
Issue: MK-2002-60 (Year: 2002, Number: 60)
Era: 1990-2004
Section: követelményekrõl szóló 253/1997. (XII. 20.) Korm. rendelet (a továbbiakban: OTÉK) szerint kell meghatározni.
Paragraph Index: 196

6. Berendezés A fogyatékosság jellegének megfelelõ egyedi bútorok, berendezések fajtáját, kialakítását, számát a tervezési programban meg kell határozni. A berendezéseknek az alábbi alapkövetelményeket kell kielégíteniük: — az oktatóhelyiségek berendezését egyes asztalokkal, székekkel kell megoldani; — az asztalok és székek méretei feleljenek meg a különbözõ korosztályok méreteinek és az ergonómiai követelményeknek; — a bútorok, berendezések (a rögzítettek kivételével) könnyen mozgathatók legyenek, hogy biztosítsák a funkcionális egységek átrendezhetõségét és flexibilis használatát; — kopásállóak legyenek, feleljenek meg a fokozott használati követelményeknek; — biztosítsák a balesetmentes, fertõzésmentes használatot, a könnyû tisztán tarthatóságot; — a felhasznált anyagok felületi megmunkálása, színe feleljen meg az oktatás sajátos követelményeinek; — a szaktermi, a könyv- és adattár, az igazgatás, a mûhely, az étterem-konyha, a többcélú nagyterem és a ruhatár berendezése feleljen meg a tervezési programban megfogalmazott sajátos funkcionális követelményeknek. A szabadtéri eszközökre és sporteszközökre vonatkozó szabványok és hatósági elõírások biztonsági elõírásait fokozottan be kell tartani .

Source: https://magyarkozlony.hu/hivatalos-lapok/65df3ddffea846c04451beb3542725e6bbc0f6de/dokumentumok/32a06c8a0c86c323f8d55c76cc172f62f3eeb5d0/letoltes